નવી દિલ્હી/મુંબઈ: દેશમાં ભલે ભ્રષ્ટાચાર વિરુદ્ઘ લોકોમાં આક્રોશ ભભૂકી રહ્યો હોય, અને ભ્રષ્ટાચારને જ મુદ્દો બનાવીને કેન્દ્રમાં સતા પરિવર્તન પણ થયું હોય, પરંતુ હકીકત એ છે કે, ભારતમાં ભ્રષ્ટાચાર જરાય ઓછો નથી થયો. ટ્રાન્સપરન્સી ઈન્ટરનેશનલ દ્વારા દર વર્ષે બહાર પાડવામાં આવતા રિપોર્ટમાં ભારતને ૧૦૦માંથી ૩૮ પોઈન્ટ્સ મળ્યા છે. જેટલા ઓછા પોઈન્ટ્સ તેટલું વધારે કરપ્શન. આ પોઈન્ટ્સ સાથે ભારતને ૨૦૧૫ વર્ષમાં દુનિયામાં ૭૬મું સ્થાન પ્રાપ્ત થયું છે. ગયા વર્ષે તેનું સ્થાન ૮પ હતું, ગયા વર્ષે ૧૬૮ દેશો હતા, જે આ વર્ષે ૧૭૪ હતા.